Zeci de femei au protestat în sânii goi la un muzeu din Paris, după ce o alta a fost oprită la intrare din cauza decolteului.
Activistele Femen au protestat în sânii goi în muzeul Orsay din Paris. O vizitatoare a fost oprită să intre în muzeu din cauza decolteului. Activistele Femen au protestat recent și în Belarus.
Femeile au protestat după ce o femeie a fost oprită să intre în muzeu din cauza decolteului considerat obscen. Cu mască pe față, dar în sânii goi, activistele Femen și-au scris pe corp mesaje în sprijinul vizitatoarei interzise. "Obscenitatea este în ochii voştri" și "Corpul femeilor nu va fi niciodată obscen", sunt câteva din mesajele activistelor Femen. Femen este un grup feminist inființat în Ucraina în 2008. Sunt femei pregătite special fizic și psihic pentru a protesta pentru diverse cauze, în sânii goi și cu flori în păr, activistele se implică în cazuri grave din jurul lumii. Ele au protestat recent la ambasada statului Belarus din Paris împotriva lui Lukashenko, ultimul dictator din Europa.